สังคมข่าวหุ้น
*...ดัชนีหุ้นไทยปิดตลาด 1,627.59 จุด เพิ่มขึ้น 0.16 จุด มูลค่าการซื้อขาย 37,172 ล้านบาท บรรยากาศการลงทุนแบบชะลอเพื่อรอดูความชัดเจนการเมือง และความกังวลต่องบการเงินบริษัทจดทะเบียนไตรมาส 1/2562 อาจออกมาไม่ดี ทิศทางวันนี้มีโอกาสแกว่งตัว ตามกรอบแนวรับ 1,620 จุด แนวต้าน 1,638-1,660 จุด...
12 มี.ค. 2562

เล็กเซียวหงส์
*…ดัชนีหุ้นไทยปิดตลาด 1,627.59 จุด เพิ่มขึ้น 0.16 จุด มูลค่าการซื้อขาย 37,172 ล้านบาท บรรยากาศการลงทุนแบบชะลอเพื่อรอดูความชัดเจนการเมือง และความกังวลต่องบการเงินบริษัทจดทะเบียนไตรมาส 1/2562 อาจออกมาไม่ดี ทิศทางวันนี้มีโอกาสแกว่งตัว ตามกรอบแนวรับ 1,620 จุด แนวต้าน 1,638-1,660 จุด…
*…TMB นักลงทุนแพนิก.!? แห่ขายหุ้นกันยกใหญ่ เมื่อ “อภิศักดิ์ ตันติวรวงศ์” รมว.คลัง ออกมาโยนหินถามทาง “ราคาหุ้นเพิ่มทุนต้องต่ำกว่าราคากระดาน” อ้าว..พูดแบบนี้ช้ากันอยู่ไย..ก็สาดหุ้นกันสิครับ..นี่คือความเห็นของ รมว.คลัง ยังไม่ใช่ข้อสรุป จะว่าไปก็เข้าใจ “อภิศักดิ์” เพราะราคาหุ้นเพิ่มทุนจะส่งผลต่อกระเป๋าคลังอย่างหลีกเลี่ยงไม่ได้..ถ้าต่ำคลังจ่ายเงินน้อย ถ้าสูงคลังจ่ายเงินมาก หากถามใจ รมว.คลัง ราคาหุ้นเพิ่มทุนต้องถูกไว้ก่อนล่ะ.!! ทว่าล่าสุด TMB รีบออกมาบอกว่าราคายังไม่ได้สรุป กำลังดิวดิลิเจนซ์กันอยู่เลย..ก็ตามนั้นไป…
*…GPSC ผู้บริหารยิ่งนิ่ง..!? ราคาหุ้นยิ่งลงกับปมซื้อ GLOW เรื่องเดียวเท่านั้น ส่วนที่กดดันสุดคือเรื่องเพิ่มทุน..โทษใครไม่ได้ มิติบอร์ด GPSC วันที่ 19 มิ.ย. 2561 ระบุไว้ชัดว่า จะมีการออกหุ้นกู้ไม่เกิน 86,000 ล้านบาท และเพิ่มทุนไม่เกิน 74,000 ล้านบาท เพื่อชำระหนี้และรีไฟแนนซ์หนี้ระยะสั้น 140,000 ล้านบาท ที่กู้มาซื้อหุ้น GLOW จากผู้ถือหุ้นใหญ่และตั้งโต๊ะเทนเดอร์จากรายย่อย…ไฮไลต์อยู่ที่เพิ่มทุนนี่แหละว่า “เพิ่มทุนเท่าไร (กันแน่) และราคาหุ้นจะเป็นเท่าไร.!?” หากไม่ชัด.!? มันจึงเกิด “มโน-จินตนาการ” อย่างหลีกเลี่ยงไม่ได้...
*…TOP กลับมายืนเหนือ 70 บาทอีกครั้ง ด้วยความคาดหวังว่างบไตรมาส 1/2562 จะฟื้นตัวจากไตรมาส 4/2561 อย่างชัดเจน ที่สำคัญ ราคาหุ้น TOP ตอบรับปัจจัยเชิงลบจากงบไตรมาส 4/2561 ไปหมดแล้ว ไฮไลต์สำคัญอยู่ที่แนวรับ 70 บาทนี่แหละ..หากยืนได้อย่างมั่นคง โอกาสก้าวสู่แนวต้านใหม่ 75 บาท..ไม่น่าจะไกลเกินเอื้อม…
*…EA ดูเหมือนจะแข็งขันกับการเปิดตัว “รถยนต์ไฟฟ้าราคาต่ำล้าน” มากเป็นพิเศษ ในงานมอเตอร์โชว์ปลายเดือนนี้ มีการตั้งเป้ายอดขายมากถึง 4,000-5,000 คัน งานนี้ไม่ธรรมดาแน่.!? นี่ถ้าไม่มีดีมานด์ชัดเจน EA คงไม่หาญกล้าตั้งเป้าสูงขนาดนี้..เอาเถอะ เป้าหมายมีไว้พุ่งชน..แต่เอาเถอะ ถึงหรือไม่เดี๋ยวคงได้รู้กัน ถือว่าเป็นจุดเปลี่ยนที่น่าสนใจอีกครั้ง…
*…BEM ยืนระดับ 10 บาทอีกครั้ง..ทำให้เซนติเมนต์ราคาหุ้นตัวนี้ดีขึ้นอย่างชัดเจน เพราะจุดเปลี่ยนผ่านราคาหุ้น BEM จากตัวเลขหลักเดียว..มาเป็นสองหลัก..มันต่างกันอย่างชัดเจน เช่นเดียวกับพัฒนาการรายได้และกำไรดีขึ้นอย่างต่อเนื่อง ทำให้เชื่อได้ว่าฐานที่มั่นราคา 10 บาทสำคัญจริง ๆ
*…NWR หุ้นต่ำบาท ที่มีปัจจัยพื้นฐานน่าสนใจกับบทบาท “ซูเปอร์ซัพ” ไม่ต้องเสียเวลาไปร่วมประมูลงานใหญ่กับใคร…วางตำแหน่งตัวเองไว้ที่ “ใครมาเรารับหมด” ทำให้งานในมือมีให้เก็บเกี่ยวตลอดทั้งปีเลยทีเดียว…
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และสุภชัย ปกป้อง รับชมสด ๆ ผ่าน www.facebook.com/ข่าวหุ้นธุรกิจ, www.facebook.com/ข่าวหุ้นเจาะตลาด และ FM 102 MHz
*…พร้อมอัปเดตตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report เวลา 12.25 น. ปิดท้ายด้วย Post Market Report เวลา 17.30 น. การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น